আজ উপ রাষ্ট্রপতি নির্বাচন, সকাল থেকে ভোট শুরু

ওয়েবডেস্ক- আজ উপ রাষ্ট্রপতি নির্বাচন (Vice President) । জগদীপ ধনকরের (Jagdeep Dhankar) আচমকা পদত্যাগের পরে আজ সেই পদে নির্বাচন হতে চলেছে। উপরাষ্ট্রপতি নির্বাচনে শাসক NDA-র প্রার্থী সিপি রাধাকৃষ্ণন (CP Radhakrishnan) । অপরদিকে ইন্ডিয়া জোটের প্রার্থী সুদর্শন রেড্ডি (India Alliance candidate Sudarshan Reddy) । এনডিএ জোটের পক্ষে রয়েছে ৪৩৬টি ভোট।

ইন্ডিয়া জোটের পক্ষে রয়েছেন ৩২৪ জন সাংসদ। উপরাষ্ট্রপতি পদে প্রার্থীকে জয়ী হতে হলে ন্যূনতম ৩৯১টি ভোটের প্রয়োজন। যদি সেই অঙ্ক কষতে হয়, এনডিএ জোটের কাছে যা সংখ্যা রয়েছে, তাতে করে সিপি রাধাকৃষ্ণনেরই জয়ের দিকেই পাল্লা ভারী।

প্রথম ভোট দেবেন প্রধানমন্ত্রী নরেন্দ্র মোদি (Prime Minister Narendra Modi)।  এরপরেই তিনি বন্যাবিধ্বস্ত পাঞ্জাব (Punjab) ও হিমাচল প্রদেশের (Himachal Pradesh) পরিস্থিতি খতিয়ে দেখতে রওনা দেবেন। মঙ্গলবার রাতের মধ্যেই জানা যাবে দেশের উপ রাষ্ট্রপতির নাম।

তবে উপ রাষ্ট্রপতি নির্বাচনে ভোট দেবে না এই তিন দল। ওড়িশার প্রাক্তন মুখ্যমন্ত্রী নবীন পট্টনায়েকের দল বিজু জনতা দল (বিজেডি) এবং তেলঙ্গানার প্রাক্তন মুখ্যমন্ত্রী কে চন্দ্রশেখর রাওয়ের দল ভারত রাষ্ট্র সমিতি (বিআরএস) উপরাষ্ট্রপতি নির্বাচন বয়কট করেছে। পঞ্জাবের শিরোমণি অকালি দলও (এসএডি) ভোট থেকে দূরে থাকার সিদ্ধান্ত নিয়েছে।

আরও পড়ুন-  উপরাষ্ট্রপতি নির্বাচনে ভোট দেবে না বিজেডি ও বিআরএস

সংসদ ভবনের বসুধা-এর কক্ষ নং এফ-১০১-এ ভোটগ্রহণ চলছে। এদিন সকাল ১০টায় ভোটগ্রহণ শুরু হয়েছে, এবং বিকেল ৫টায় শেষ হবে। রাজ্যসভার মনোনীত সদস্যরাও ইলেক্টোরাল কলেজে অন্তর্ভুক্ত হওয়ার যোগ্য এবং তাই, নির্বাচনে অংশগ্রহণের অধিকারী। একই দিনে ভোট গণনা হবে। সন্ধ্যা ৬টায় শুরু হবে গণনা,তার পর ফলাফল প্রকাশ।

দেখুন আরও খবর