ভারতের নতুন উপরাষ্ট্রপতি সিপি রাধাকৃষ্ণন, কে কত ভোট পেলেন?

ওয়েব ডেস্ক: জল্পনার অবসান। শেষ হল গণনা। ভারতের পরবর্তী উপরাষ্ট্রপতি হচ্ছেন এনডিএ সমর্থিত প্রার্থী সিপি রাধাকৃষ্ণন (CP Radhakrishnan)। উপরাষ্ট্রপতি নির্বাচনে (Vice President Election) তিনি বিপক্ষ প্রার্থী সুদর্শন রেড্ডিকে পরাজিত করেন। সেই সুবাদে তিনি জগদীপ ধনখড়ের পর উপরাষ্ট্রপতি নির্বাচিত হন। মোট ৭৮৮-র মধ্যে ৭৬৭ জন ভোটাধিকার প্রয়োগ করেন। এর মধ্যে ৭৫২টি ভোট বৈধ এবং ১৫টি ভোট বাতিল হয়েছে বলে জানান রিটার্নিং অফিসার।

ভোট গণনায় এনডিএ প্রার্থী সিপি রাধাকৃষ্ণন ৪৫২টি পান। যেখানে তাঁর প্রতিদ্বন্দ্বী, অবসরপ্রাপ্ত সুপ্রিম কোর্ট বিচারপতি বি সুদর্শন রেড্ডি (B Sudershan Reddy) পেয়েছেন মাত্র ৩০০টি ভোট। ফলে মোট ১৫২ ভোটে জয়লাভ করেন এনডিএ প্রার্থী। অন্তত ১৯ জন বিরোধী দলের সংসদ সদস্য রাধাকৃষ্ণনের পক্ষে ভোট দিয়েছেন বলে ধারণা করা হচ্ছে।

আরও পড়ুন: সিয়াচেন ক্যাম্পে ভয়াবহ তুষারধস! নিহত ৩ সেনা জওয়ান

ভারতের রাজনৈতিক ক্ষেত্রে সিপি রাধাকৃষ্ণনের দীর্ঘ অভিজ্ঞতা রয়েছে। এর আগে তিনি মহারাষ্ট্রের রাজ্যপাল হিসেবেও দায়িত্ব পালন করেছেন। জানা গিয়েছে, আগামী দিনে তিনি ভারতের উপরাষ্ট্রপতির দায়িত্ব গ্রহণ করবেন।

উল্লেখ্য, এই নির্বাচনের আগে রাধাকৃষ্ণন বিহার থেকে জানান, গণতন্ত্র আজ বিপদের মুখে এবং সেই কারণেই তিনি এই দায়িত্ব নিতে রাজি হয়েছেন। তিনি বলেন, “আমি বারবার সংবিধানের শপথ নিয়েছি। শুধু মানা নয়, সংবিধান রক্ষা করা আমার দায়িত্ব। আমি সর্বদা সংবিধানের একটি কপি সঙ্গে রাখি।”

দেখুন আরও খবর: